Source: https://podnikam.webnoviny.sk/odvolaci-sud-potvrdil-ze-samsung-porusil-patentove-prava-apple/
Timestamp: 2018-04-25 00:35:12+00:00

Document:
Odvolací súd potvrdil, že Samsung porušil patentové práva Apple | Podnikam.sk '); document.write(''); }
Odvolací súd potvrdil, že Samsung porušil patentové práva Apple
19. mája 2015 Zdroj Reuters, SITA, Podnikam.SK Tlačiť
Odvolací súd však zrušil rozhodnutie týkajúce sa ochrannej známky.
Až 40 % pokuty v pôvodnom rozhodnutí súdu je potrebné opäť prehodnotiť
Verdikt amerického odvolacieho súdu v patentovom spore medzi spoločnosťami Apple a Samsung je čiastočným víťazstvom firmy Apple. V roku 2012 americký súd rozhodol, že Samsung porušuje patentové práva spoločnosti Apple a uložil juhokórejskej firme pokutu vo výške 930 mil. USD.
Odvolací súd potvrdil, že Spoločnosť Samsung porušila patentové práva firmy Apple. Odvolací súd však zrušil rozhodnutie týkajúce sa ochrannej známky. To znamená, že do 40 % pokuty v pôvodnom rozhodnutí súdu je potrebné opäť prehodnotiť.
Koniec chaosu. Japonská odborníčka na životný štýl vám v jednoduchých krokoch poradí, ako si zorganizovať domov
Odvolací súd uznal, že Samsung porušil patenty smartfónu iPhone, vrátane toho, ktorý ochraňuje tvar a farbu zariadenia. Súd uznal aj to, že porušením týchto patentov vznikli škody. „Toto je víťazstvo pre dizajn a tých, ktorí ho rešpektujú,“ uviedla spoločnosť Apple vo svojom pondelkovom stanovisku.
Spoločnosť Samsung privítala rozhodnutie súdu týkajúce sa ochrannej známky. „Naďalej veríme, že naše produkty nie sú v rozpore s dizajnovými patentmi spoločnosti Apple a ani v rozpore s ďalším duševným vlastníctvom. Budeme pokračovať v primeraných opatreniach s cieľom ochrániť naše produkty,“ uviedla spoločnosť Samsung.

References: súd 
 súd 
 súd 
 súd 
 súd 
 súd 
 súd 
 Súd